ОТЧЕТ ЗА ДЕЙНОСТИ НА

НАРОДНО ЧИТАЛИЩЕ „Паисий Хилендарски – 1902“ с. Масларево, общ. Полски Тръмбеш, обл. Велико Търново, мобилен: 0878 659 302, за 2023 година.

**1. КУЛТУРНО – МАСОВА ДЕЙНОСТ**

**ЯНУАРИ**

21,01 – ДЕН НА РОДИЛНАТА ПОМОЩ /БАБИН ДЕН/ - За деня на родилната помощ, в малкият салон на Читалището беше организирана празнична почерпка. Като специални гости бяха поканени бившата акушерка на селото Мария Павлова и медицинските лица които са асистирали при раждания през годините в селото. Празненството започна с традиционно измиване на ръцете на акушерката и поднасяне на цветя и благодарности към нея. Имаше подходяща музика за поддържане на добро настроение, беше организирана томбола и истории свързани с работата на бившият родилен дом бяха разказани от акушерката. В социалните мрежи беше публикувана снимка на „Бабинчето“ родено миналата година.

**ФЕВРУАРИ**

14,02 – ТРИФОН ЗАРЕЗАН – В чест на празника на виното и веселието в селото беше организирано традиционното зарязване на лозето от Григор Янков и доктор Васил Василев. Лозата беше посипана с пепел от огнището от Бъдни вечер и полята с червено вино за да е плодородна и здрава годината. Венец от лозови пръчки беше изплетен и окачен на входа на Читалището и беше избран тазгодишният Цар на виното. Поздрави и пожелания бяха отправени от кметът на селото Виолетка Йорданова и председателят на читалището Йовита Дълбокова. Беше подредена маса за почерпка на присъстващите и празненството беше озвучено с подходяща музика за добро настроение. Имаше музикален поздрав от ПГ „Зорница“ и изява на местни самодейци и празненството завърши с хора на центърът на селото.

28,02 – РАБОТИЛНИЧКАТА НА БАБА МАРТА – В деня преди Първи Март, в Читалището беше организирана работилница за направа на мартенички за децата от селото. На всички присъстващи бяха осигурени необходимите материали и децата с ентусиазъм се включиха в изработването на бяло – червените накити. Петранка Маринова беше пременена като баба Марта и зарадва децата с появата си и с кошницата лакомства които им донесе. Разказани бяха истории и поверия свързани с празника и изработените мартенички бяха окачени на изложбено табло в Читалището. Веселите детски песнички и доброто настроение на присъстващите съпровождаха празненството до самият му край.

**МАРТ**

03,03 – ДЕН НА ОСВОБОЖДЕНИЕТО НА БЪЛГАРИЯ ОТ ТУРСКО РОБСТВО – Центърът на село Масларево беше озвучен с подходящи патриотични песни за повдигане на националното самочувствие на хората от селото. В социалните мрежи беше публикуван поздрав от Читалището и Кметството на село Масларево към всички Българи.

08,03 – ДЕН НА ЖЕНАТА – За всички дами от селото беше организирана празнична почерпка в Читалището. Беше разиграна викторина със закачливи въпроси и томбола за всички присъстващи. Бяха поднесени цветя на всяка от жените на празненството от името на Читалището и Кметството. Подходяща музика спомогна за доброто настроение което не изчезна през цялото време на празненството. Група „Зорница“ изпълни няколко песни за поздрав към всички. Имаше танци и смях и всички се забавляваха до насита.

22,03 – ПЪРВА ПРОЛЕТ – Беше организирано празненство за посрещане на астрономическата пролет. Имаше музика, песни и смях. Беше разиграна томбола за всички присъстващи. Празникът завърши с хора на центърът на селото.

**АПРИЛ**

08,04 – ЛАЗАРУВАНЕ – Лазарки обикаляха из селото и пееха песни и наричаха за здраве от къща на къща. Навсякъде бяха посрещнати с усмивки и дарявани с яйца и лакомства според обичая.

13,04 – ВЕЛИКДЕНСКА РАБОТИЛНИЦА – В дните преди светлият християнски празник Великден в двора на църковният храм в селото беше организирана работилница за боядисване на яйца. На децата от селото бяха осигурени нужните материали и варени яйца и с помощта на по възрастните участници боядисването на яйцата премина в добро настроение. Истории за светлия празника бяха разказани на присъстващите и пред светите икони бяха поднесени червените яйца.

**МАЙ**

24,05 – ДЕН НА СЛАВЯНСКАТА ПИСМЕНОСТ – На сцената на Читалището беше организирано представление в което взеха участие самодейци от селото. Имаше стихотворения за делото на светите братя просветители рецитирани от деца от различни възрасти. ПГ „Зорница“ участва с няколко подбрани песни от богатият си репертоар. Членове на пенсионерският клуб в селото „Златна възраст“ също показаха певческите си умения. „Танц на буквите“ беше представен малките участници. След приключване на официалната част на празника, центърът на селото беше озвучен с подходяща музика и всички се включиха в дълго хоро.

**ЮНИ**

01,06 – МЕЖДУНАРОДЕН ДЕН НА ДЕТЕТО – На центърът на селото беше организирано празненство за децата. Беше наредена маса с лакомства и звучеше подходяща музика. Спортни игри бяха организирани за малките участници и бяха раздадени награди на всички които се включиха в надпреварата. Имаше викторина с любопитни въпроси, съобразени с възрастта на присъстващите, отново с награди. На всяко дете проявило желание му беше дадена възможност да покаже уменията си с танц, песен, стих и каквото още умее.

24,06 – ЕНЬОВ ДЕН – Рано сутринта всички желаещи се събраха на центърът на селото и отидоха за билки в околностите на селото. От събраните цветя и билки беше направен венец под който всички минаха за здраве, според традицията. После празникът продължи в читалището с музика и песни до късният следобед.

**ЮЛИ**

01 – 31, 07 – ОРГАНИЗИРАНЕ НА КЛУБОВЕ ПО ИНТЕРЕСИ – През дните на лятната ваканция за децата бяха организирани клубове по интереси. Продължи работата на Шахматният клуб през цялото лято. Няколко пъти беше организиран „Готварски клуб“ за деца в който им беше показано как се приготвят палачинки, сандвичи, салати и други рецепти, съобразени с възрастта им. Имаха възможност самите те да направят тези рецепти и после да ги изядат с удоволствие. Имаше дни по краезнание и няколко разходки сред природата. Тенис масата беше в читалището събираше ежедневно групичка от деца. Продължи събирането на клуба по народни танци.

**АВГУСТ**

01 – 31, 08 – ОРГАНИЗИРАНЕ НА КЛУБОВЕ ПО ИНТЕРЕСИ – През дните на лятната ваканция за децата бяха организирани клубове по интереси. Продължи работата на Шахматният клуб през цялото лято. Няколко пъти беше организиран „Готварски клуб“ за деца в който им беше показано как се приготвят палачинки, сандвичи, салати и други рецепти, съобразени с възрастта им. Имаха възможност самите те да направят тези рецепти и после да ги изядат с удоволствие. Имаше дни по краезнание и няколко разходки сред природата. Тенис масата беше в читалището събираше ежедневно групичка от деца. Продължи събирането на клуба по народни танци.

**СЕПТЕМВРИ**

10,09 – ПОСЛЕДНИ ДНИ НА ЛЯТНАТА ВАКАНЦИЯ – Преди началото на новата учебна година беше организирана детска дискотека. Децата имаха възможност да се съберат заедно и да се забавляват с приятелите си от лятната ваканция. Имаше смях и веселие и приятни емоции.

22,09 – ДЕН НА НЕЗАВИСИМОСТТА НА БЪЛГАРИЯ – В социалните мрежи беше публикуван видео клип разказващ за деня в който е обявена независимостта на България. Причините довели до това, обстоятелствата около обявяването на независимост и ефектът от решителното действие на тогавашните лидери на държавата ни. В него се показва и част от манифеста с който княз Фердинанд 1-ви Български обявява Българската независимост.

**ОКТОМВРИ**

26,10 – ДИМИТРОВ ДЕН – Празник на село Масларево и на Църковният храм на селото „Сети Великомъченик Димитър Солунски“. Курбан за здраве беше приготвен и раздаден в двора на Храма. След приключването на църковната част от празника, центърът на селото беше озвучен и имаше хора и веселие. В социалните мрежи беше публикуван видеоклип направен със съдействието на Илияна Георгиева в който се разказва легендата за светците Георги и Димитър и традициите на празника.

**НОЕМВРИ**

01,11 – ДЕН НА НАРОДНИТЕ БУДИТЕЛИ – В социалните мрежи беше публикуван видео клип в знак на уважение към всички народни будители през целият период на Българската история. В него кратко се споменава кога и защо започва да се чества този празник и значението му за народа ни. Портрети на част от народните будители се показват на фона на Химна на България.

**ДЕКЕМВРИ**

20 – 24,12 – КОЛЕДНИ И НОВОГОДИШНИ ПРИГОТОВЛЕНИЯ И ТЪРЖЕСТВА – В края на годината в Читалището беше организирано традиционно Коледно празненство. Деца се включиха в изработването на коледни украси и украсяване на Читалището с тях. В предварително определен ден в малкият салон на читалището се събраха всички деца от селото в очакване на веселият старец. Той се появи в импровизираният си коледен транспорт заедно със Снежанка и бяха посрещнати със щастливи викове и смях от децата. Имаше рецитиране на стихове, песни и беше изигран „Танцът на снежинките“. Всички получиха подаръци и лакомства от Дядо Коледа. Имаше музика, смях и веселба и доброто настроение не стихваше през целият ден.

**2. БИБЛИОТЕЧНА ДЕЙНОСТ**

**ЯНУАРИ**

06,01,1848 – 175 години от рождението на Христо Ботьов Петков, революционер, поет, национален герой. – В библиотеката бяха изложени сбирки с творбите на поета и материали свързани с живота и творчеството му.

**МАРТ**

02,03,1943 – 80 години от рождението на Питър Франсис Строб, американски автор на фантастични и романи на ужаса – Месецът беше посветен на фантастичният жанр и на жанра на ужасът. Творби на писатели като Едгар Алън По, Стивън Кинг, Питър Франсис и подобни бяха предлагани на посетителите в библиотеката.

**АПРИЛ**

29,04,1893 -130 години от рождението на Елисавета Любомирова Белчева, известна с псевдонима си Елисавета Багряна. – Месец април беше посветен на запознаване на малките читатели с детските творби от български автори.

**СЕПТЕМВРИ**

01,09,1898 – 125 години от рождението на Димитър Талев Петров – На всички посетители в библиотеката беше предложено да заемат някоя от творбите на писателя. Творчеството му беше основна тема в разговорите между читателите в библиотеката.

**3. ХУДОЖЕСТВЕНА САМОДЕЙНОСТ.**

Към читалището на село Масларево работи Певческа група „ЗОРНИЦА“, която участва в множество фестивали и местни и общински празници. През 2023 година, някой от значимите участия на групата бяха:

08.06 – Празник посветен на юбилеят на ПГ „Сияние“ град Полски Тръмбеш

10.06 – Дванадесети международен фолклорен фестивал „АТЛИМАНСКА ОГЪРЛИЦА“2023 град Китен.

25.06 – Национален Петропавловски събор на народното творчество град Лясковец.

01.07 – Национален събор - надпяване "Авлига пее" село Обединение.

07.08 – Празник на царевицата село Страхилово.

08.08 – Празникът на доматите, чушките и традиционните храни в село Павел.

06.09 – Празник на град Полски Тръмбеш.

**4. ДОПЪЛНЕНИЕ.**

Настоятелството на НЧ “Паисий Хилендарски“ с. Масларево работи по осъществяването на следните, необвързани с времева рамка проекти:

1. Целогодишна работа с деца и осигуряването на простор за изява и насърчаване на творческата им мисъл и креативност.

2. Работа за приобщаване и запознаване с българската култура на нарастващият брой жители на селото с друга националност.

Изготвил:

/Звезделин Досев/